สตาร์อัลไลแอนซ์

สตาร์อัลไลแอนซ์  เป็นเครือข่ายพันธมิตรสายการบินรายแรกและขนาดใหญ่ที่สุดในโลก ก่อตั้งเมื่อ14 พฤษภาคม ค.ศ. 2540 โดยมีสายการบินก่อตั้ง 5 สายการบินคือ แอร์แคนาดา, ลุฟท์ฮันซ่า, ยูไนเต็ดแอร์ไลน์, สแกนดิเนเวียนแอร์ไลน์ซิสเต็ม และการบินไทย ปัจจุบันมีสายการบินเข้าร่วมจำนวน 25 สายการบิน มีสำนักงานใหญ่ตั้งอยู่ที่ฟรังค์ฟวร์ทอัมไมน์ ประเทศเยอรมนี
ปัจจุบันเครือข่ายมีการให้บริการเที่ยวบินวันละ 21,555 เที่ยวต่อวัน ในท่าอากาศยาน 1,329 แห่ง ใน 195 ประเทศ มีอากาศยานรวมกันกว่า 4,570 ลำ มีปริมาณผู้โดยสารกว่า 678.5 ล้านคน ทั่วโลก 
ประวัติ.
ค.ศ. 1997-1999: การก่อตั้ง.
ในวันที่ 14 พฤษภาคม ค.ศ.1997 ได้มีข้อตกลงระหว่างห้าสายการบิน ซึ่งคือ การบินไทย ยูไนเต็ดแอร์ไลน์ ลุฟท์ฮันซ่า สแกนดิเนเวียนแอร์ไลน์ซิสเต็ม และแอร์แคนาดา เพื่อก่อตั้งเครือข่ายพันธมิตรสายการบินในชื่อ "สตาร์อัลไลแอนซ์" โดยได้เลือกบริษัทยังแอนด์รูบิแคมสัญชาติอเมริกันในการโฆษณาและการประชาสัมพันธ์ด้านต้นทุน 25 ล้านเหรียญสหรัฐ (18 ล้านยูโร) สตาร์อัลไลแอนซ์เลือกใช้สัญลักษณ์เป็นดาวห้าแฉก แสดงถึงห้าสายการบินผู้ก่อตั้ง พันธมิตร และใช้สโลแกน "เครือข่ายสายการบินเพื่อโลก" โดยมีเป้าหมายที่จะพาผู้โดยสารไปยังเมืองสำคัญทุกแห่งบนโลก
ในวันที่ 22 ตุลาคม ค.ศ. 1997 อดีตสายการบินสัญชาติบราซิลอย่างวาริกเข้าร่วมสตาร์อัลไลแอนซ์ ซึ่งเป็นสมาชิกที่เข้าร่วมหลังก่อตั้งเป็นรายแรก และเป็นสมาชิกรายแรกในอเมริกาใต้ ต่อมาอันเซตต์ออสเตรเลียและแอร์นิวซีแลนด์เข้าร่วมสตาร์อัลไลแอนซ์ เป็นการขยายเครือข่ายสู่ออสเตรเลียและแปซิฟิก โดยหลังจากสองสายการบินนี้เข้าร่วม สตาร์อัลไลแอนซ์ทีเที่ยวบินสู่จุดหมายปลายทางต่างๆ กว่า 720 จุดหมายใน 110 ประเทศด้วยฝูงบินกว่า 1,650 ลำ ในวันที่ 15 ตุลาคม ค.ศ. 1999 ออล นิปปอน แอร์เวย์สัญชาติญี่ปุ่นได้เข้าร่วมเครือข่าย นับเป็นสายการบินจากเอเชียแห่งที่สองที่เข้าร่วม
คริสต์ทศวรรษที่ 2000: ทศวรรษแรกและการขยายตัว.
ในช่วงต้นคริสต์ทศวรรษที่ 2000 ได้มีสายการบินหลายสายได้เข้าร่วมเป็นสมาชิกของสตาร์อัลไลแอนซ์ โดยมีกลุ่มสายการบินออสเตรียนแอร์ไลน์ (ออสเตรียนแอร์ไลน์ ไทโลเรียนแอร์เวย์ และเลาดาแอร์) เข้าร่วมเมื่อวันที่ 26 มีนาคม 2000สิงคโปร์แอร์ไลน์เมื่อวันที่ 1 เมษายน และบริติชมิดแลนด์อินเตอร์แนชนัลกับเมฆิกานาเข้าร่วมเมื่อวันที่ 1 กรกฎาคม เพิ่มสมาชิกของกลุ่มพันธมิตรเป็น 13 สายการบิน ด้วยการเข้าร่วมของสิงคโปร์แอร์ไลน์ การบินไทยได้มีแผนที่จะออกจากเครือข่ายและเข้าร่วมวันเวิลด์แทน ต่อมาแผนนี้ก็ล้มเลิกไป และการเข้าร่วมของบีเอ็มไอทำให้ท่าอากาศยานลอนดอนฮีทโธรว์เป็นท่าอกาาสยานแห่งเดียวในยุโรปที่มีสายการบินให้บริการจากสองกลุ่มพันธมิตร ในปีเดียวกันนั้น เอมิเรตส์ได้มีแนวคิดที่จะเข้าร่วมสตาร์อัลไลแอนซ์ แต่ก็ถูกคัดค้านไป นอกจากนี้แล้วบีดับเบิลยูไอเอเวสต์อินดีสแอร์เวย์ ซึ่งเป็นพันธมิตรกับยูไนเต็ดแอร์ไลน์ ก็ได้มีแนวคิดจะเข้าร่วมสตาร์อัลไลแอนซ์เช่นกัน แต่ก็ล้มเลิกไป ในปี 2000 สตาร์อัลไลแอนซ์ได้เปิดสำนักงานสามแห่งแรกในลอสแอนเจลิส แฟรงก์เฟิร์ต และกรุงเทพมหานคร และประกาศการจัดตั้ง "คณะบริหารพันธมิตร" "(AMT)" ซึ่งเป็นคณะผู้บริหารกลุ่มพันธมิตร ในเดือนกันยายน ค.ศ. 2001 อันเซตต์ออสเตรเลีย ซึ่งเป็นสมาชิกเดียวในออสเตรเลีย ได้ออกจากเครือข่ายหลังจากการประกาศล้มละลาย เป็นการเพิ่มสัดส่วนการตลาดให้แก่ควอนตัส (สมาชิกของวันเวิลด์) ในปีเดียวกันนั้นสตาร์อัลไลแอนซ์ได้แต่งตั้ง ยาน อัลเบรชท์ เป็นซีอีโอ
เอเชียนาแอร์ไลน์เข้าร่วมสตาร์อัลไลแอนซ์เมื่อวันที่1 มีนาคม ค.ศ. 2003 ตามด้วยสแปนแอร์เมื่อวันที่ 1 พฤษภาคม ค.ศ. 2003 และลอตโปลิชแอร์ไลน์ สายการบินประจำชาติโปแลนด์ เข้าร่วมในเดือนตุลาคม ในช่วงเวลาเดียวกันนั้นเมฆิกานาได้ออกจากเครือข่ายภายหลังตัดสินใจไม่ต่อข้อตกลงการบินร่วมกับยูไนเต็ดแอร์ไลน์ โดยต่อมาได้เข้าร่วมวันเวิลด์ ยูเอสแอร์เวย์เข้าร่วมเป็นสมาชิกในเดือนพฤษภาคม ค.ศ. 2004 เป็นสายการบินสัญชาติสหรัฐสายที่สอง ในเดือนพฤศจิกายนเอเดรียแอร์เวย์ บลูวัน และโครเอเชียแอร์ไลน์เข้าร่วมสตาร์อัลไลแอนซ์เป็นสมาชิกระดับภูมิภาคสามสายแรก
แม้สตาร์อัลไลแอนซ์ได้เชิญอาเอโรลิเนอัสเอเรอัสอัซเตกาให้เข้าร่วมเครือข่ายในปี 2005 แต่สายการบินประกาศล้มละลายเสียก่อน ตัปแอร์ปูร์ตูกัลเข้าร่วมเป็นสมาชิกเมื่อวันที่ 14 มีนาคม ค.ศ. 2005 เป็นการเพิ่มจุดหมายปลายทางในแอฟริกาสู่เครือข่าย ในเดือนเมษายน ค.ศ. 2006 สวิสอินเตอร์แนชนัลแอร์ไลน์ และเซาท์แอฟริกันแอร์เวส์ เข้าร่วมเป็นสมาชิกลำดับที่ 17 และ 18 โดยเอสเอเอได้เป็นสายการบินในแอฟริกาสายแรก
ในเดือนพฤษภาคม ค.ศ. 2007 ซึ่งเป็นวาระครบรอบ 10 ปีของสตาร์อัลไลแอนซ์ สมาชิกทั้งหมดได้ให้บริการเที่ยวบิน 16,000 เที่ยวต่อวันสู่จุดหมายปลายทาง 855 แห่งใน 155 ประเทศทั่วโลก โดยให้บริการผู้โดยสาร 406 ล้านคนต่อปี ต่อมากลุ่มพันธมิตรได้เปิดตัวการเชื่อมโยงชีวมณฑล ซึ่งเป็นความร่วมมือกับยูเนสโก องค์การระหว่างประเทศเพื่อการอนุรักษ์ธรรมชาติ และ อนุสัญญาแรมซาร์ในพื้นที่ชุ่มน้ำเพื่อนำเสนอความยั่งยืนทางชีวภาพ
เมื่อวันที่ 31 มกราคม ค.ศ. 2007 วาริกได้ออกจากเครือข่าย และได้มีสายการบินสัญชาติจีนสองสาย ได้แก่ แอร์ไชนาและช่างไห่แอร์ไลน์เข้าร่วมสตาร์อัลไลแอนซ์เมื่อวันที่ 12 ธันวาคม
เมื่อวันที่ 1 เมษายน ค.ศ. 2008 เตอร์กิชแอร์ไลน์เข้าร่วมสตาร์อัลไลแอนซ์ภายหลังกระบวนการระยะเวลา15เดือนที่เริ่มขึ้นตั้งแต่เดือนธันวาคม ค.ศ. 2006 อียิปต์แอร์ สายการบินประจำชาติอียิปต์เข้าร่วมเป็นสมาชิกเมื่อวันที่ 11 กรกฎาคม ค.ศ. 2008
เมื่อวันที่ 27 ตุลาคม ค.ศ. 2009 คอนติเนนตัลแอร์ไลน์ได้เข้าร่วมสตาร์อัลไลแอนซ์เป็นสมาชิกลำดับที่ 25 ภายหลังการออกจากการเป็นสมาชิกของสกายทีมสามวันก่อนหน้า โดย ณ เวลานั้น ได้มี มีข่าวลือว่าการเปลี่ยนแปลงครั้งนี้เป็นการเคลื่อนไหวครั้งแรกของคอนติเนนตัลในการควบรวมกิจการกับยูไนเต็ดแอร์ไลน์ สองเดือนต่อมาบรัสเซลส์แอร์ไลน์เข้าร่วมเป็นสมาชิก
คริสต์ทศวรรษที่ 2020: วาระครบรอบ 25 ปี และการปรับโครงสร้างสายการบินสมาชิก.
ในเดือนกุมภาพันธ์ ค.ศ. 2020 การบินไทยสมายล์ สายการบินระดับภูมิภาคของการบินไทยได้เข้าร่วมพันธมิตรเป็นสมาชิกคอนเน็กติง โดยในเดือนมกราคม ค.ศ. 2024 การบินไทยสมายล์ได้ถูกยุบรวมกับการบินไทยตามแผนการฟื้นฟูกิจการของสายการบิน
ในวันที่ 16 พฤศจิกายน ค.ศ. 2020 เอเชียนาแอร์ไลน์ได้ประกาศที่จะออกจากเครือข่าย ภายหลังการควบรวมกิจการมูลค่า 1.6 พันล้านเหรียญสหรัฐกับโคเรียนแอร์ สายการบินประจำชาติเกาหลีใต้และสมาชิกของสกายทีม ในปี 2022 ลุฟท์ฮันซ่าประกาศจะเข้าซื้อหุ้น 40% ในอิตาแอร์เวย์ ซึ่งเป็นสมาชิกของสกายทีม เมื่อสำเร็จอิตาอาจเข้าร่วมสตาร์อัลไลแอนซ์แทน
ในวันที่ 3 ตุลาคม ค.ศ. 2023 สแกนดิเนเวียนแอร์ไลน์ หนึ่งในสมาชิกผู้ก่อตั้งประกาศแผนที่จะออกจากสตาร์อัลไลแอนซ์และเข้าร่วมกับสกายทีมหลังการเข้าซื้อสายการบินของแอร์ฟรานซ์–เคแอลเอ็ม ตามการฟื้นฟูกิจการของเอสเอเอส โดยเอสเอเอสจะเป็นสตาร์อัลไลแอนซ์จนถึงวันที่ 31 สิงหาคม ค.ศ. 2024 และจะเข้าร่วมสกายทีมในวันที่ 1 กันยายน
สมาชิกและสมาชิกในเครือ.
สายการบินสมาชิกและสมาชิกในเครือปัจจุบัน.
<templatestyles src="การอ้างอิง/styles.css"/>Aสมาชิกแรกก่อตั้ง 
<templatestyles src="การอ้างอิง/styles.css"/>Bสายการบินในเครือนี้ดำเนินงานให้กับสายการบินแม่ (ที่เป็นสมาชิก) ภายใต้ชื่ออื่น 
<templatestyles src="การอ้างอิง/styles.css"/>Cเที่ยวบินของแอร์แคนาดาเอกซ์เพรสจะให้บริการโดยแจ๊สเอวิเอชันและพอลแอร์ไลน์ 
<templatestyles src="การอ้างอิง/styles.css"/>Dเที่ยวบินของตัปเอกซ์เพรสจะให้บริการโดยโปรตุกาเลียแอร์ไลน์ 
<templatestyles src="การอ้างอิง/styles.css"/>Eเที่ยวบินของยูไนเต็ดเอกซ์เพรส จะให้บริการโดยคอมมิวท์แอร์ โกเจ็ตแอร์ไลน์ เมซาแอร์ไลน์ รีพับลิคแอร์เวย์ และสกายเวสต์แอร์ไลน์ 
<templatestyles src="การอ้างอิง/styles.css"/>Fสแกนดิเนเวียนแอร์ไลน์จะออกจากการเป็นสมาชิกของสตาร์อัลไลแอนซ์ในวันที่ 31 สิงหาคม ค.ศ. 2567 
สมาชิกขนส่งระหว่างรูปแบบ.
ตั้งแต่เดือนสิงหาคม ค.ศ. 2022 ด็อยท์เชอบาน บริษัทรถไฟหลักของเยอรมนีจะเข้าร่วมสตาร์อัลไลแอนซ์โดยเป็นสมาชิกในการขนส่งระหว่างรูปแบบ โดยในอนาคตสายการบินสมาชิกจะสามารถกำหนดหมายเลขเที่ยวบินของตนเองสำหรับการเดินทางรถไฟได้